Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 1434

(3) A 2-B-3. függelékben felsorolt termékek tekintetében Korea továbbra is megkövetelheti a megfelelőségre vonatkozó kifejezett bizonyosságot az e melléklet hatálya alá tartozó termékek biztonságára vonatkozó technikai szabályzataival összhangban, e melléklet 4. cikke (2) bekezdésének b) pontja szerinti tanúsítvány alapján, az (1) bekezdésben megállapított átmeneti időszak lejártát követően. A 2-B-3. függelékben felsorolt minden egyes termék esetében az (1) bekezdésben megállapított átmeneti időszak végéig felülvizsgálat tárgyát képezi, hogy az ilyen termékek megfelelőségére vonatkozó kifejezett bizonyosságnak az e melléklet hatálya alá tartozó termékek biztonságára vonatkozó technikai előírásai szerinti – e melléklet 3. cikkének b) pontjával összhangban történő – elfogadása kockázatokat teremtene-e az emberi egészségre és biztonságra nézve. E kockázatértékelésre az említett, forgalomba hozott termékek esetében kerül sor, az elérhető tudományos és műszaki információk – például a biztonsági balesetekre, valamint a termékellenőrzés nem megfelelőségi arányára vonatkozó fogyasztói jelentések – alapján. Az is mérlegelés tárgyát fogja képezni, hogy a termékeket a rendeltetése szerinti végfelhasználásra, valamint ésszerű és szokásos gonddal használják-e fel. Ha a kockázatértékelés eredményei azt bizonyítják, hogy az érintett termékek esetében az e melléklet 3. cikke b) pontjának való megfelelés kockázatokat teremtene az emberi egészségre és biztonságra nézve, vagy ha a felállított utólagos piacfelügyeleti rendszer nem tudja hatékonyan kezelni ezeket a kockázatokat, fenntartható az e melléklet 4. cikke (2) bekezdésének b) pontjában megállapított, a megfelelőségre vonatkozó kifejezett bizonyosság. Az átmeneti időszak végét követően a Felek az Árukereskedelmi Bizottságon belül a kockázatértékelést háromévente felülvizsgálják a 2-B-3. függelékben felsorolt termékek további csökkentése érdekében. EU/KR/2-B. MELLÉKLET/hu 10

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes